กรมอุตุนิยมวิทยา ประกาศ พายุซินลากู ฉบับ 11อ่อนกำลังลงเป็นหย่อมความกดอากาศต่ำกำลังแรง จ่อเคลื่อนตัวเข้าเมียนมา เตือน 3-4 ส.ค. ทั่วไทยระวังฝนตกหนัก น้ำป่าไหลหลากวันที่ 3 ส.ค.63 ประกาศกรมอุตุนิยมวิทยา พายุระดับ 2 (ดีเปรสชัน ซินลากู) ได้อ่อนกำลังลงเป็นพายุระดับ 1 (หย่อมความกดอากาศต่ำกำลังแรง) เมื่อเวลา 07.00 น. (3 ส.ค. 63) ปกคลุมบริเวณภาคเหนือตอนบน กำลังเคลื่อนตัวทางทิศตะวันตกอย่างช้าๆ คาดว่าพายุนี้จะเคลื่อนเข้าสู่ประเทศเมียนมาในระยะต่อไปอนึ่ง ร่องมรสุมกำลังแรงพาดผ่านภาคเหนือ เข้าสู่พายุระดับ 1 (หย่อมความกดอากาศต่ำกำลังแรง) ประกอบกับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกำลังแรง ลักษณะเช่นนี้ทำให้ประเทศไทยมีฝนตกหนักถึงหนักมากบางพื้นที่บริเวณภาคเหนือ ภาคตะวันออกเฉียงเหนือ ภาคตะวันออก ภาคกลาง และภาคใต้ ขอให้ประชาชนบริเวณดังกล่าวระวังผลกระทบจากฝนตกหนักถึงหนักมาก ซึ่งอาจทำให้เกิดน้ำท่วมฉับพลัน และน้ำป่าไหลหลากไว้ด้วย พื้นที่ที่คาดว่าจะได้ผลกระทบมีดังนี้วันที่ 3 สิงหาคม 2563วันที่ 4 สิงหาคม 2563ส่วนคลื่นลมบริเวณทะเลอันดามันและอ่าวไทยตอนบนมีกำลังแรง โดยบริเวณทะเลอันดามันมีคลื่นสูง 2-4 เมตรส่วนบริเวณอ่าวไทยมีคลื่นสูง 2-3 เมตร และบริเวณที่มีฝนฟ้าคะนองคลื่นสูงมากกว่า 4 เมตร ขอให้ชาวเรือเดินเรือด้วยความระมัดระวัง และควรงดออกจากฝั่ง โดยหลีกเลี่ยงบริเวณที่มีฝนฟ้าคะนองจนถึงวันที่ 4 ส.ค.63สำหรับพายุระดับ 4 (โซนร้อนกำลังแรง ฮากูปิต) บริเวณด้านตะวันออกของเกาะไต้หวัน คาดว่าจะเคลื่อนขึ้นฝั่งบริเวณมณฑลเจ้อเจียง ประเทศจีน ในช่วงวันที่ 3-4 ส.ค.63 ซึ่งพายุนี้ไม่มีผลกระทบต่อประเทศไทยจึงขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง.
กรมอุตุนิยมวิทยา ประกาศ พายุซินลากู ฉบับ 11 อ่อนกำลังลงเป็นหย่อมความกดอากาศต่ำกำลังแรง จ่อเคลื่อนตัวเข้าเมียนมา เตือน 3-4 ส.ค. ทั่วไทยระวังฝนตกหนัก น้ำป่าไหลหลาก